Simularea BAC 2024 începe luni, 4 martie, cu proba de limba română, în care viitorii absolvenți de liceu își pot testa, prin rezolvarea subiectelor, cunoștințele în perspectiva examenului de bacalaureat din lunile iunie și iulie. Proba de română la simularea bacalaureatului 2024 începe la ora 9:00, moment în care, în fiecare sală, vor fi distribuite subiectele la română simularea BAC 2024.
Timpul destinat elaborării unei lucrări scrise este de trei ore din momentul în care s-a încheiat distribuirea subiectelor la română pentru simularea bacalaureatului 2024. Subiectele sunt elaborate pe baza conţinuturilor şi competenţelor asociate acestora, conform programelor.
HotNews.ro va prezenta subiectele la română și baremul la simulare BAC 2024 imediat ce acestea vor fi disponibile. Ministerul Educației va publica, oficial, subiectele și baremul la română la simularea bacalaureatului în jurul orei 15.00.
Subiecte la română și barem - modele pentru simulare BAC 2024
Ministerul Educației a publicat modele de subiecte la română și barem în baza cărora elevii s-au putut pregăti pentru simularea bacalaureatului 2024. Acestea au aceeași structură ca subiectele la română primite la BAC de elevi și în anii trecuți.
- SUBIECTE ROMÂNĂ SIMULARE BAC 2024 - MODEL REAL
- BAREM ROMÂNĂ SIMULARE BACALAUREAT 2024 - MODEL REAL
- SUBIECTE ROMÂNĂ SIMULARE BAC 2024 - MODEL UMAN
- BAREM ROMÂNĂ SIMULARE BACALAUREAT 2024 - MODEL UMAN
Subiecte la română și barem la simulare BAC 2024 - uman și real - în județe în care s-a organizat simulare
Înaintea simulării BAC 2024 la nivel național, cu subiecte unice la română, la nivelul județelor s-au organizat simulări ale bacalaureatului la începutul acestui an.
Iată mai jos subiecte la română primite la simularea bacalaureatului 2024 în județe:
- SUBIECTE ROMÂNĂ SIMULARE BAC 2024 REAL - Alba Iulia
- BAREM ROMÂNĂ SIMULARE BACALAUREAT 2024 REAL - Alba Iulia
- SUBIECTE ROMÂNĂ SIMULARE BAC 2024 REAL - Brăila
- BAREM ROMÂNĂ SIMULARE BACALAUREAT 2024 REAL - Brăila
Subiectele la română la simulare BAC 2024 sunt elaborate pe baza conţinuturilor/competenţelor asociate acestora, conform programelor pentru simulare aprobate de Ministerul Educației. Subiectele și baremele se publică în fiecare zi de examen, la ora 15:00, pe pagina web dedicată.
Lucrările la simulare BAC 2024 vor fi corectate digitalizat prin intermediul platformei utilizate de Ministerul Educației și la simularea probelor Evaluării Naționale pentru clasele a VIII-a. Rezultatele la simularea examenului de Bacalaureat 2024 vor fi comunicate individual în 15 martie 2024 și vor fi analizate la nivelul fiecărei unități de învățământ prin discuții cu elevii, ședințe cu părinții, precum și la nivelul consiliului profesoral. Notele nu se trec în catalog, însă, prin excepție, la solicitarea scrisă a elevului/a părintelui, acestea pot fi consemnate în catalog.
Conform Ministerului Educației, la simulare BAC 2024 ar urma să participe peste 146.000 de elevi ai claselor a XII-a şi a XIII-a seral/frecvenţă redusă din peste 1.320 de unități de învățământ.
Ce subiecte la română au picat la real și uman la simulare BAC anii trecuți
În 2023, elevii de la profilurile real și uman au primit la primul subiect la română la simularea BAC un text din Vasile Tițescu, "L-am cunoscut pe Liviu Rebreanu", din volumul "Amintiri despre Liviu Rebreanu". La al doilea subiect a picat poezia "Versuri", de Tudor Arghezi. Al treilea subiect la română la simularea Bacalaureatului 2023 a avut ca cerință prezentarea relației dintre două personaje dintr-un basm cult studiat (uman), respectiv particularitățile de construcție ale unui personaj dintr-un basm cult studiat (real).
- SUBIECTE LA ROMÂNĂ LA SIMULARE BAC 2023 UMAN
- BAREM LA ROMÂNĂ LA SIMULARE BACALAUREAT 2023 UMAN
- SUBIECTE LA ROMÂNĂ LA SIMULARE BAC 2023 REAL
- BAREM LA ROMÂNĂ LA SIMULARE BACALAUREAT 2023 REAL
Anul trecut, la simularea bacalureatului la română, 79,4% dintre elevi au obținut note de trecere. 295 de elevi au reușit să obțină nota 10. Cele mai multe note însă la română la simularea BAC 2023 au fost pe segmentul 5 - 5.99: 26.104.
Subiectele la română real și uman, la simulare BAC 2022
- SUBIECTE ROMÂNĂ SIMULARE BAC 2022 REAL
- BAREM ROMÂNĂ SIMULARE BACALAUREAT 2022 REAL
- SUBIECTE ROMÂNĂ SIMULARE BAC 2022 UMAN
- BAREM ROMÂNĂ SIMULARE BACALAUREAT 2022 UMAN
Subiectele la română real și uman, la simulare bacalaureat 2021
- Subiecte română simulare BAC 2021 profil uman
- Barem română simulare BAC 2021 profil uman
- Subiecte română simulare bacalaureat 2021 profil real
- Barem română simulare bacalaureat 2021 profil real
Simulare BAC 2024 - calendarul probelor
Simularea bacalaureatului 2024 începe luni cu proba de limba română și se încheie odată cu comunicarea rezultatelor pe 15 martie.
- 4 martie 2024: Proba E) a) – probă scrisă – Limba şi literatura română
- 5 martie 2024: Proba E) c) – probă scrisă – proba obligatorie a profilului
- 6 martie 2024: Proba E) d) – probă scrisă – proba la alegere a profilului şi specializării
- 7 martie 2024: Proba E) b) – probă scrisă – Limba şi literatura maternă
- 15 martie 2024: Comunicarea rezultatelor
Calendar Bacalaureat 2024
Conform Ministerului Educației, în 2024 calendarul examenului de Bacalaureat va fi următorul:
- 17-19 iunie - evaluarea competențelor lingvistice de comunicare orală la limba română, proba A;
- 19-20 iunie - evaluarea competențelor lingvistice de comunicare orală la limba maternă, proba B;
- 19-21 iunie - evaluarea competențelor digitale, proba D;
- 25-27 iunie - evaluarea competențelor lingvistice într-o limbă de circulație internațională;
- 1 iulie - proba scrisă la Limba și literatura română;
- 2 iulie - proba obligatorie a profilului, probă scrisă;
- 4 iulie - proba la alegere a profilului, proba scrisă;
- 5 iulie - proba scrisă la Limba și literatura maternă;
- 8 iulie - afișarea rezultatelor la probele scrise până la ora 12.00 și depunerea contestațiilor în intervalul orar 12.00 – 18.00;
- 9 – 11 iulie - rezolvarea contestațiilor;
- 12 iulie - afișarea rezultatelor finale la BAC 2024.
HotNews.ro va prezenta luni subiectele la română la simulare BAC 2024 și baremul la română imediat ce acestea vor fi disponibile.